
דפים מלווי למידה
להוראת פרשת שמות
דפי עבודה מותאמים 
דפים אלה מקבילים לדפי העבודה המיועדים לכיתה כולה.
· התכנים דומים (לא זהים לגמרי) עם יותר תיווך ומשימות פשוטות.
· חשוב מאוד- עיברו על הדפים והתאימו אותם לרמת התלמידים שלכם!
· זוהי הצעה להוראה ופתוחה לעריכה שלכם.

שימו לב לתכנון השנתי

הקדמה לחומש, שיעבוד מצרים ומינוי משה - פרקים א-ה: 8 עד 12 שיעורים


נכתב ע"י צוות מפמ"ר 
לכל שאלה, מוזמנים לפנות 
לשגית יואלי- מדריכת חינוך מיוחד-  052-311-4370
לנעמי פרקש- מדריכת עולים- 055-669-0993
לאביבה אריאל 054-766-1481
לאריאלה עלי  050-763-7971
[image: רקע גרפי מלא בצבע, קבוע מאחורי הטקסט]






בס"ד
שמות פרק א': שעבוד מצרים
מתחילים...
מתי משפחה הופכת להיות עם?
לפני שנתחיל לקרוא את הפרק, חישבו: מה צריך לקרות כדי שנאמר על קבוצת אנשים שהם "עם"?
רשמו שני דברים שלדעתכם הופכים משפחה לעם:
_____________________________________________________________________________
_____________________________________________________________________________

חלק א': פסוקים א–ז – ממשפחה לעם
1. קראו את פסוקים א–ו:
א וְאֵלֶּה שְׁמוֹת בְּנֵי יִשְׂרָאֵל הַבָּאִים מִצְרָיְמָה אֵת יַעֲקֹב אִישׁ וּבֵיתוֹ בָּאוּ:
ב רְאוּבֵן שִׁמְעוֹן לֵוִי וִיהוּדָה: ג יִשָּׂשׂכָר זְבוּלֻן וּבִנְיָמִן: ד דָּן וְנַפְתָּלִי גָּד וְאָשֵׁר:
ה וַיְהִי כָּל נֶפֶשׁ יֹצְאֵי יֶרֶךְ יַעֲקֹב שִׁבְעִים נָפֶשׁ וְיוֹסֵף הָיָה בְמִצְרָיִם:
ו וַיָּמָת יוֹסֵף וְכָל אֶחָיו וְכֹל הַדּוֹר הַהוּא:
· סמנו בפסוק א' את המילים 'איש וביתו'. פירוש המילים "איש וביתו"= משפחתו. זה מלמד אותנו שכשבני ישראל ירדו למצרים הם ירדו במשפחות.
· סמנו ארבעה שמות שאתם מכירים מתוך רשימת הבנים של יעקב. 

2. לפי פסוק ו מה קרה לדור הראשון? 
_____________________________________________________________________________\

_____________________________________________________________________________

3. קראו את פסוק ז: "וּבְנֵי יִשְׂרָאֵל פָּרוּ וַיִּשְׁרְצוּ וַיִּרְבּוּ וַיַּעַצְמוּ בִּמְאֹד מְאֹד וַתִּמָּלֵא הָאָרֶץ אֹתָם"
· הקיפו בעיגול את ארבעת הפעלים שמלמדים אותנו שבני ישראל התרבו והיו להם הרבה ילדים. 
· הקיפו במלבן את התוצאה- מה קרה בגלל שנולדו להם הרבה  ילדים. 
· "וַיַּעַצְמוּ בִּמְאֹד מְאֹד": לדעתכם, למה התורה כותבת גם ארבעה פעלים, וגם חוזרת על המילה "מאד"? 

_____________________________________________________________________________

_____________________________________________________________________________

4. בחומש בראשית למדנו על הבטחת הזרע. 
פתחו בספר בראשית פרק ט"ו פסוק ה'. העתיקו את המילים שבהם ה' הבטיח זרע גדול. 
___________________________________________________________________________
למי ה' נתן הבטחה זו בספר בראשית פרק ט"ו?  חישבו למי עוד ה' הבטיח זרע גדול בספר בראשית? 
___________________________________________________________________________



חלק ב': פסוקים ח–יד – תגובת פרעה: שתי גזירות בשני שלבים
5. קראו את פסוקים ח–י.
קראו את פסוק ט: "וַיֹּאמֶר אֶל עַמּוֹ הִנֵּה עַם בְּנֵי יִשְׂרָאֵל רַב וְעָצוּם מִמֶּנּוּ"
· איך פרעה קרא לבני ישראל בפסוק זה? סמנו את המילים.
פרעה הבין שבני ישראל הם כבר לא משפחה אלא הופכים להיות עם ולכן הוא פחד.
· קראו את פסוק א ואת פסוק ט.
איך בני ישראל נקראים בפסוק א? ___________________________________________________
ואיך בני ישראל נקראים בפסוק ט? __________________________________________________

גזירת השעבוד – שני שלבים
בפסוקים אלו לומדים על שני שלבים (חלקים) בגזירה של העבודה הקשה של פרעה נגד בני ישראל. 
גזירה= ציווי של המלך נגד האנשים בעם.
קראו את פסוקים יא-יד:
	שלב (חלק) ראשון: ערי מסכנות (יא-יב):

יא וַיָּשִׂימוּ עָלָיו שָׂרֵי מִסִּים לְמַעַן עַנֹּתוֹ בְּסִבְלֹתָם 
וַיִּבֶן עָרֵי מִסְכְּנוֹת לְפַרְעֹה אֶת פִּתֹם וְאֶת רַעַמְסֵס:
יב וְכַאֲשֶׁר יְעַנּוּ אֹתוֹ כֵּן יִרְבֶּה וְכֵן יִפְרֹץ 
וַיָּקֻצוּ מִפְּנֵי בְּנֵי יִשְׂרָאֵל:



שלב (חלק) שני: עבודת הפרך (יג-יד):
 
יג וַיַּעֲבִדוּ מִצְרַיִם אֶת בְּנֵי יִשְׂרָאֵל בְּפָרֶךְ:
יד וַיְמָרֲרוּ אֶת חַיֵּיהֶם בַּעֲבֹדָה קָשָׁה 
בְּחֹמֶר וּבִלְבֵנִים וּבְכָל עֲבֹדָה בַּשָּׂדֶה 
אֵת כָּל עֲבֹדָתָם אֲשֶׁר עָבְדוּ בָהֶם בְּפָרֶךְ:
	השלב ראשון:

· בפסוק יא סמנו מה בני ישראל היו צריכים לבנות. 
· סמנו בקו תחתון מי בדק שהם עובדים טוב.  
· לפי פסוק יב, סמנו מה קרה לבני ישראל בגלל העבודה הקשה?   
· האם פרעה הצליח לפגוע בעם ישראל בשלב הראשון של הגזירות? 

השלב השני:

סמנו בקו תחתון מי נתן לבני ישראל עבודה קשה?  
הקיפו שלוש עבודות שהכתוב מזכיר. 



רש"י מסביר על פסוק יג: "בפרך – עבודה שמפרכת את הגוף ומשברתו" כלומר רש"י מסביר שבגזירה השניה נתנו להם עבודה שפוגעת להם בגוף ושוברת אותו. 

הסבירו למה הגזירה השניה היתה יותר קשה מהגזירה הראשונה. 
___________________________________________________________________________

___________________________________________________________________________

גזירת הריגת הבנים – שני שלבים
הגזירה השניה של פרעה היתה להרוג את הבנים של בני ישראל. גם בגזירה זו היו שני חלקים (שלבים)
6. פסוקים טו-כא, השלב הראשון: אנשים לא ידעו. 
קראו את פסוק ט"ו והעתיקו את שמות שתי המיילדות:  ______________________________
פרעה ציווה על המילדות להרוג את התינוקות בזמן הלידה. האנשים יחשבו שהתינוקות מתו בגלל הלידה ולא ידעו שפרעה אמר להרוג אותם.

7. המיילדות לא הקשיבו לפרעה ולא הרגו את התינוקות. 
           קראו את פסוק יז:
          "וַתִּירֶאנה (פחדו והאמינו) הַמְיַלְּדֹות אֶת הָאֱלֹהִים וְלֹא עָשׂוּ כַּאֲשֶׁר דִּבֶּר אֲלֵיהֶן מֶלֶךְ מִצְרָיִם וַתְּחַיֶּינה אֶת הַיְלָדִים". 
· סמנו בקו תחתון את המילים המתארות את הסיבה למה המיילדות לא הקשיבו לפרעה ולא הרגו את הילדים. 

8. פסוק כב, השלב השני: הגזירה הגלויה – כולם יודעים את הגזירה.
קראו את פסוק כב: "וַיְצַו פַּרְעֹה לְכָל עַמּוֹ לֵאמֹר כָּל הַבֵּן הַיִּלּוֹד הַיְאֹרָה (ליאור) תַּשְׁלִיכֻהוּ וְכָל הַבַּת תְּחַיּוּן". 
הסבר מילים: יאור= הנהר הגדול של מצריים. משם הם מקבלים את המים שלהם.
· סמנו בקו תחתון את מי ציווה פרעה להרוג את הבנים. 
· הקיפו במלבן את הציווי. 
· הסבירו למה הגזירה השניה היתה יותר קשה מהגזירה הראשונה. 
___________________________________________________________________________
___________________________________________________________________________
9. קראו את פסוקים כ–כא.
פסוק כ: "וַיֵּיטֶב אֱלֹהִים לַמְיַלְּדֹת וַיִּרֶב הָעָם וַיַּעַצְמוּ מְאֹד"
סמנו בפסוק את המילה שמלמדת שבני ישראל המשיכו להתרבות ונולדו עוד הרבה ילדים.
___________________________________________________________________________
סמנו את המילה שמלמדת אותנו מה ה' עשה למילדות. לאיזו מילה זה דומה?
___________________________________________________________________________

רש"י (טו): "שפרה זו יוכבד...    פועה -זו מרים...
(כא) וייטב אלוהים למילדת -מהו הטובה?
ויעש להם בתים -בתי כהונה ולוויה ומלכות שקרויין בתים."





· מי היו שפרה ופועה לפי רש"י? 
שפרה- __________________           פועה- ____________________
· סמנו ברש"י, מהם שלושת הדברים שה' הבטיח לילדים של המילדות בגלל המעשה הטוב שהמילדות עשו?
_______________________________________________________________________________




חלק ג': כן ירבה וכן יפרוץ
10. קראו את פסוקים טו–כב.
· בפסוקים אלו הפועל ח.י.ה והפועל י.ל.ד חוזרים פעמים רבות. סמנו את הפעלים בפסוקים הבאים.
[bookmark: 16][bookmark: 17][bookmark: 18][bookmark: 19][bookmark: 20][bookmark: 21][bookmark: 22]טו וַיֹּאמֶר מֶלֶךְ מִצְרַיִם, לַמְיַלְּדֹת הָעִבְרִיֹּת, אֲשֶׁר שֵׁם הָאַחַת שִׁפְרָה, וְשֵׁם הַשֵּׁנִית פּוּעָה.  טז וַיֹּאמֶר, בְּיַלֶּדְכֶן אֶת-הָעִבְרִיּוֹת, וּרְאִיתֶן, עַל-הָאָבְנָיִם:  אִם-בֵּן הוּא וַהֲמִתֶּן אֹתוֹ, וְאִם-בַּת הִוא וָחָיָה.  יז וַתִּירֶאןָ הַמְיַלְּדֹת, אֶת-הָאֱלֹהִים, וְלֹא עָשׂוּ, כַּאֲשֶׁר דִּבֶּר אֲלֵיהֶן מֶלֶךְ מִצְרָיִם; וַתְּחַיֶּיןָ, אֶת-הַיְלָדִים.  יח וַיִּקְרָא מֶלֶךְ-מִצְרַיִם, לַמְיַלְּדֹת, וַיֹּאמֶר לָהֶן, מַדּוּעַ עֲשִׂיתֶן הַדָּבָר הַזֶּה; וַתְּחַיֶּיןָ, אֶת-הַיְלָדִים.  יט וַתֹּאמַרְןָ הַמְיַלְּדֹת אֶל-פַּרְעֹה, כִּי לֹא כַנָּשִׁים הַמִּצְרִיֹּת הָעִבְרִיֹּת:  כִּי-חָיוֹת הֵנָּה, בְּטֶרֶם תָּבוֹא אֲלֵהֶן הַמְיַלֶּדֶת וְיָלָדוּ.  כ וַיֵּיטֶב אֱלֹהִים, לַמְיַלְּדֹת; וַיִּרֶב הָעָם וַיַּעַצְמוּ, מְאֹד.  כא וַיְהִי, כִּי-יָרְאוּ הַמְיַלְּדֹת אֶת-הָאֱלֹהִים; וַיַּעַשׂ לָהֶם, בָּתִּים.  כב וַיְצַו פַּרְעֹה, לְכָל-עַמּוֹ לֵאמֹר:  כָּל-הַבֵּן הַיִּלּוֹד, הַיְאֹרָה תַּשְׁלִיכֻהוּ, וְכָל-הַבַּת, תְּחַיּוּן









מהחזרה על מילים אלו אנו לומדים שפרעה ניסה להרוג את בני ישראל אבל הוא לא הצליח והם המשיכו לחיות ללדת עוד ועוד ילדים.

· לאורך הפרק יש שני תהליכים שקורים באותו הזמן: פרעה גוזר גזירות קשות שהולכות ומחמירות, ועם ישראל ממשיך להתרבות ולהתחזק.
ציינו שלושה מספרי פסוקים שמלמדים על גזירות פרעה: ______________________

ציינו שלושה מספרי פסוקים שמלמדים על התרבות העם: ______________________
· מהפרק שלנו אנחנו לומדים שלא משנה מה פרעה גוזר על העם, בני ישראל ממשיכים לחיות ולצמוח.

11. המדרש אומר: "בזכות נשים צדקניות שהיו באותו דור – נגאלו ישראל ממצרים" (בבלי, סוטה יא ע"ב)
 הפרק שלנו מלמד שבזכות הנשים עם ישראל ניצל.  
באילו שתי דרכים פעלו הנשים בפרק כדי להציל את עם ישראל? 
פסוק יב- ___________________________________________________________________________
פסוק יז- ___________________________________________________________________________

ולסיכום: 
חזרו לשאלת הפתיחה: "מה צריך לקרות כדי שקבוצת אנשים תהפוך לעם?" 
אחרי מה שלמדתם בפרק, האם הייתם משנים או מוסיפים משהו לתשובה שכתבתם בהתחלה?
___________________________________________________________________________
___________________________________________________________________________

מושגים שלמדנו בפרק: 
· ממשפחה לעם
· ערי מסכנות
· עבודת פרך
· ויעש להם בתים (פשט ודרש)

שמות פרק ב': הצלה בתוך גזירה
חלק א': שלוש נשים מצילות (פסוקים א'-י')
1. קראו את פסוקים א'-י' בפרק, 
· סמנו בקו תחתון את הפעולות של אמא של משה, 
· הקיפו בעיגול את הפעולות של האחות של משה, 
· הקיפו בריבוע את הפעולות של בת פרעה. 

א וַיֵּלֶךְ אִישׁ מִבֵּית לֵוִי וַיִּקַּח אֶת בַּת לֵוִי:
ב וַתַּהַר הָאִשָּׁה וַתֵּלֶד בֵּן וַתֵּרֶא אֹתוֹ כִּי טוֹב הוּא וַתִּצְפְּנֵהוּ (החביאה אותו)  שְׁלֹשָׁה יְרָחִים:
ג וְלֹא יָכְלָה עוֹד הַצְּפִינוֹ וַתִּקַּח לוֹ תֵּבַת גֹּמֶא וַתַּחְמְרָה בַחֵמָר וּבַזָּפֶת וַתָּשֶׂם בָּהּ אֶת הַיֶּלֶד וַתָּשֶׂם בַּסּוּף עַל שְׂפַת הַיְאֹר:
ד וַתֵּתַצַּב אֲחֹתוֹ מֵרָחֹק לְדֵעָה מַה יֵּעָשֶׂה לוֹ:
ה וַתֵּרֶד בַּת פַּרְעֹה לִרְחֹץ עַל הַיְאֹר וְנַעֲרֹתֶיהָ הֹלְכֹת עַל יַד הַיְאֹר וַתֵּרֶא אֶת הַתֵּבָה בְּתוֹךְ הַסּוּף וַתִּשְׁלַח אֶת אֲמָתָהּ וַתִּקָּחֶהָ:
ו וַתִּפְתַּח וַתִּרְאֵהוּ אֶת הַיֶּלֶד וְהִנֵּה נַעַר בֹּכֶה וַתַּחְמֹל עָלָיו וַתֹּאמֶר מִיַּלְדֵי הָעִבְרִים זֶה:
ז וַתֹּאמֶר אֲחֹתוֹ אֶל בַּת פַּרְעֹה הַאֵלֵךְ וְקָרָאתִי לָךְ אִשָּׁה מֵינֶקֶת מִן הָעִבְרִיֹּת וְתֵינִק לָךְ אֶת הַיָּלֶד:
ח וַתֹּאמֶר לָהּ בַּת פַּרְעֹה לֵכִי וַתֵּלֶךְ הָעַלְמָה וַתִּקְרָא אֶת אֵם הַיָּלֶד:
ט וַתֹּאמֶר לָהּ בַּת פַּרְעֹה הֵילִיכִי אֶת הַיֶּלֶד הַזֶּה וְהֵינִקִהוּ לִי וַאֲנִי אֶתֵּן אֶת שְׂכָרֵךְ וַתִּקַּח הָאִשָּׁה הַיֶּלֶד וַתְּנִיקֵהוּ:
י וַיִּגְדַּל הַיֶּלֶד וַתְּבִאֵהוּ לְבַת פַּרְעֹה וַיְהִי לָהּ לְבֵן וַתִּקְרָא שְׁמוֹ מֹשֶׁה וַתֹּאמֶר כִּי מִן הַמַּיִם מְשִׁיתִהוּ:

2. לאחר הסימון, השלימו את הטבלה:
	האם היה קשה לעשות את זה? למה? 
	מה עשתה?
	מי?

	

	
	אם משה

	

	
	אחות משה

	

	
	בת פרעה



מתוך מה שראיתם— מה הייתם רוצים ללמוד מאחת מהנשים האלה?
_________________________________________________________________________________

פסוקים א'-ג': הצפנת התינוק

3. אחרי שהחביאו את משה שלושה ירחים= חודשים, אמא שלו בנתה לו תיבה.
למה, לדעתכם, התורה כותבת באריכות (בצורה ארוכה) איך היא בנתה את התיבה?
_________________________________________________________________________________
_________________________________________________________________________________

פסוקים ה'-ו': החמלה של בת פרעה
4. בת פרעה הבינה שתינוק הוא עברי=יהודי. מה היא היתה צריכה לעשות לתינוק היהודי לפי הגזירה של אבא שלה? ______________________________________________________________________________
העתיקו מפסוק ו' את המילים שמסבירות למה בחרה אחרת: __________________________________________



נשים מצילות בתנ"ך
האם אתם מכירים עוד אישה מהתנ"ך שהצילה אדם אחר? מי האישה? את מי הצילה?
_________________________________________________________________________
_________________________________________________________________________

חלק ב': שלושת האירועים (פסוקים י"א-כ"ב)
5. משה יצא מבית המלך כדי לראות את העם שלו. התורה מספרת לנו על שלושה מקרים שבהם השתתף משה. 
קראו את פסוקים י"א-כ"ב והשלימו את הטבלה:  עוול= מעשה לא טוב שפוגע במישהו אחר.
	מקרה ג, פסוקים טז-יז
	מקרה ב, פסוקים יג-טו 
	מקרה א, פסוקים יא-יב
	פסוקים 


	

	
	
	מי עושה עוול?

	

	
	
	למי עשו עוול?

	

	
	
	מהו העוול?



	
	
	
	מה היתה תגובת משה




מה המשותף לכל המקרים? _______________________________________________________________
איזו תכונה של משה אנחנו מוצאים  בשלושת המקרים האלו? __________________________________________
______________________________________________________________________________________


פסוקים כ"א-כ"ב: נישואי משה
6. משה התחתן עם הבת של יתרו- ציפורה. 
לבן הראשון קורא משה גרשם, ומסביר: "כי אמר גר הייתי בארץ נכריה".  ארץ נכריה= ארץ זרה, ארץ שהיא לא שלי.
מה מלמד אותנו ההסבר של השם "גרשם" על ההרגשה של משה בחיים במדין? 
_________________________________________________________________________________


חלק ג': ה' שומע את שוועת העם (פסוקים כ"ג-כ"ה)
קראו את הפסוקים: 
כג וַיְהִי בַיָּמִים הָרַבִּים הָהֵם וַיָּמָת מֶלֶךְ מִצְרַיִם וַיֵּאָנְחוּ בְנֵי יִשְׂרָאֵל מִן הָעֲבֹדָה וַיִּזְעָקוּ וַתַּעַל שַׁוְעָתָם אֶל הָאֱלֹהִים מִן הָעֲבֹדָה:
כד וַיִּשְׁמַע אֱלֹהִים אֶת נַאֲקָתָם וַיִּזְכֹּר אֱלֹהִים אֶת בְּרִיתוֹ אֶת אַבְרָהָם אֶת יִצְחָק וְאֶת יַעֲקֹב:
כה וַיַּרְא אֱלֹהִים אֶת בְּנֵי יִשְׂרָאֵל וַיֵּדַע אֱלֹהִים:
10. הקיפו בעיגול את כל אזכורי שם ה' בפסוקים אלו.
סמנו בקו תחתון את הפעלים המתארים את פעולת ה'.

11. בעקבות הדיון בכיתה השלימו: "עד עכשיו ה' פעל דרך ________________________________,
ועכשיו ________________________________________________________________."

לסיכום: בחירה בתוך מציאות קשה
12. בפרק ב' כולו, גם בתוך המציאות הקשה ביותר, האנשים לא נגררים – הם בוחרים.
הביאו דוגמה אחת מהפרק לטענה הזו: מי בחר, במה, ולמה זו הייתה באמת בחירה ולא הכרח?
_________________________________________________________________________
_________________________________________________________________________
_________________________________________________________________________

כתבו על מקרה שאתם או המשפחה שלכם החלטתם לבחור במעשה שלא קל לעשות אותו במקום להישאר במה שאנחנו רגילים?
_________________________________________________________________________



פרק ג פס' א-ט התגלות בסנה

בפרק הקודם הכרנו את משה- רועה צאן, בורח מפרעה וגר במדין. 
בפרק ג ה' נגלה= מדבר אל משה בפעם הראשונה. 

1. קראו את פסוק א':
"וּמֹשֶׁה הָיָה רֹעֶה אֶת צֹאן יִתְרוֹ חֹתְנוֹ כֹּהֵן מִדְיָן וַיִּנְהַג אֶת הַצֹּאן אַחַר הַמִּדְבָּר וַיָּבֹא אֶל הַר הָאֱלֹהִים חֹרֵבָה"
· סמנו בקו תחתון היכן (איפה) רעה משה את צאן יתרו. 
· רש"י כותב כך: "אחר המדבר — להתרחק מן הגזל, שלא ירעו בשדות אחרים".
השלימו לפי רש"י: משה לקח את הצאן דווקא רחוק מהמקום שאנשים גרים , כדי ש____________________________
_______________________________________________________________________________________.
· בפרק ב' ראינו את משה מתערב שוב ושוב כשהוא רואה עוול — הוא מכה את המצרי, מציל את בנות יתרו מהרועים. איזו עוד תכונה אנחנו לומדים על משה מזה שהוא היה רועה צאן? למה תכונה הזאת חשובה למנהיג?
_____________________________________________________________________________
______________________________________________________________________________________

2. משה רעה את הצאן והגיע אל הר האלוקים בחורב. שם, פתאום, הוא ראה מראה מיוחד. 
קראו את פסוק ב': "וַיֵּרָא מַלְאַךְ ה' אֵלָיו בְּלַבַּת אֵשׁ מִתּוֹךְ הַסְּנֶה וַיַּרְא וְהִנֵּה הַסְּנֶה בֹּעֵר בָּאֵשׁ וְהַסְּנֶה אֵינֶנּוּ אֻכָּל"
· הקיפו במלבן את שני הדברים המיוחדים שמשה ראה ("סנה"- קוץ,  "אֻכָּל"- נאכל, נשרף).
· הקב"ה בחר להיגלות למשה דווקא מתוך שיח קוצני ונמוך — לא מתוך עץ גדול ומרשים. 
מה, לדעתכם, אפשר ללמוד מזה?
______________________________________________________________________________________

3. חכמים מסבירים לנו מדוע ה' בחר לדבר עם משה דווקא משיח של קוצים ולא מעץ גבוה וחזק.
· הסבר א- עם ישראל נמצא במצב לא טוב אז גם ה' מדבר עם משה ממקום נמוך וחלש.
· הסבר ב'- כמו שהקוץ הוא בתוך האש אבל לא נשרף כך בני ישראל הם בתוך צרה גדולה אבל לא יצליחו לפגוע בהם והם יצאו מהצרה הגדולה.
· כתבו לאיזה הסבר כל תמונה מתאימה.
[image: ][image: ]







                                 הסבר _________                                                                  הסבר  ____________

· איזה הסבר אתם רוצים לזכור? כתבו מדוע:
______________________________________________________________________________
______________________________________________________________________________


4. ה' מתגלה ומבטיח (ג, ו-ט)
לאחר שראה משה את המראה המיוחד, הוא התקרב לראות טוב את המראה.  
הקב"ה קרא אליו מתוך הסנה,  והודיע לו מי הוא הפונה אליו. 
קראו את פסוק ו':
"וַיֹּאמֶר אָנֹכִי אֱלֹהֵי אָבִיךָ אֱלֹהֵי אַבְרָהָם אֱלֹהֵי יִצְחָק וֵאלֹהֵי יַעֲקֹב וַיַּסְתֵּר מֹשֶׁה פָּנָיו כִּי יָרֵא מֵהַבִּיט אֶל הָאֱלֹהִים"
· סמנו בעיגול את הפועל שמתאר את התגובה של משה. 
· איזו תכונה של משה אנחנו פוגשים כאן? הסבירו את תשובתכם. 
______________________________________________________________________________


5. הקב"ה המשיך ותיאר למשה את מצוקתם של עם ישראל. 
קראו את פסוקים ז'-ט':
"רָאֹה רָאִיתִי אֶת עֳנִי עַמִּי אֲשֶׁר בְּמִצְרָיִם וְאֶת צַעֲקָתָם שָׁמַעְתִּי מִפְּנֵי נֹגְשָׂיו כִּי יָדַעְתִּי אֶת מַכְאֹבָיו: 
וָאֵרֵד לְהַצִּילוֹ מִיַּד מִצְרַיִם וּלְהַעֲלֹתוֹ מִן הָאָרֶץ הַהִוא אֶל אֶרֶץ טוֹבָה וּרְחָבָה אֶל אֶרֶץ זָבַת חָלָב וּדְבָשׁ..."
· הקיפו בעיגול את ארבעת הפעלים המתארים את הפעולות של הקב"ה כלפי בני ישראל.
· בפרק ב' (פסוקים כ"ג-כ"ה) נאמר: "וַיִּשְׁמַע אֱלֹהִים אֶת נַאֲקָתָם... וַיַּרְא אֱלֹהִים אֶת בְּנֵי יִשְׂרָאֵל וַיֵּדַע אֱלֹהִים".
איזה פועל יש בפרק שלנו ואין בפרק ב'? מה זה מלמד אותנו?
______________________________________________________________________________
______________________________________________________________________________


6. ולסיום: 
* קראו את שלושת המשפטים הבאים על השגחת ה', ובחרו את המשפט שהכי מדבר אליכם:
א. הקב"ה כאילו נמצא איתנו בתוך הצרה שלנו.
ב. גם כשנדמה שהקב"ה שותק, הוא איתנו - רואה, שומע ויודע. 
ג. הקב"ה פונה גם למי שנמצא רחוק ומרגיש לא ראוי. 

* התאימו בין המשפטים לפסוקים הבאים:
- " וַיֹּאמֶר ה', רָאֹה רָאִיתִי אֶת-עֳנִי עַמִּי אֲשֶׁר בְּמִצְרָיִם; וְאֶת-צַעֲקָתָם שָׁמַעְתִּי"-  __________________
"וַיִּקְרָא אֵלָיו אֱ-לֹקים מִתּוֹךְ הַסְּנֶה"-  _______________
" וְעַתָּה, הִנֵּה צַעֲקַת בְּנֵי-יִשְׂרָאֵל בָּאָה אֵלָי; וְגַם-רָאִיתִי, אֶת-הַלַּחַץ, אֲשֶׁר מִצְרַיִם, לֹחֲצִים אֹתָם"-  _______________






שמות פרקים ג'-ד': שליחותו של משה
פתיחה 
הרב יוסף דב סולובייצ'יק כתב:
"את העובדה שמישהו חי בזמן מסוים, בתקופה מיוחדת ובמקום מוגדר, ולא נולד בתקופה אחרת ובנסיבות אחרות, נוכל להבין אך ורק אם נקבל את עצם הרעיון על שליחותו של האדם... יהא זה בכוחו של האדם למלא את שליחותו". 
(הרב סולובייצ'יק, "ימי זיכרון")

לפי הרב סולובייצ'יק, לחיים של כל אדם - יש תפקיד, "שליחות".  ה' שלח אותנו לעולם כדי שנעשה בו משהו חשוב. זו ה"שליחות" שלנו.
בשיעור נפגוש את משה, ברגע שבו ה' נותן לו את השליחות שלו.
לפני שנתחיל: חשבו על מישהו שאתם מכירים (מהתנ"ך, מההיסטוריה, או מהחיים שלכם) שנתנו לו תפקיד שהוא לא בחר בו בעצמו. ספרו עליו ועל התפקיד שמילא: 
______________________________________________________________________________
______________________________________________________________________________
שליחותו של משה (ג, י – ד, יז)
אחרי שמשה ראה את הסנה (הקוץ שלא נשרף), ה' פנה למשה בציווי: "וְעַתָּה לְכָה וְאֶשְׁלָחֲךָ אֶל פַּרְעֹה וְהוֹצֵא אֶת עַמִּי בְנֵי יִשְׂרָאֵל מִמִּצְרָיִם". 
התורה כותבת לנו את הדו-שיח  (שיחה) הארוך בין משה לה'. נלמד אותו בשלושה שלבים. 
שאלות משה ותשובות ה' (ג, י-טו)
1. "וְעַתָּה לְכָה וְאֶשְׁלָחֲךָ אֶל פַּרְעֹה וְהוֹצֵא אֶת עַמִּי בְנֵי יִשְׂרָאֵל מִמִּצְרָיִם".
בשביל מה ה' אמר למשה ללכת לפרעה? _____________________________________________________
2. קראו את פסוק יא':
"וַיֹּאמֶר מֹשֶׁה אֶל הָאֱלֹהִים: מִי אָנֹכִי כִּי אֵלֵךְ אֶל פַּרְעֹה וְכִי אוֹצִיא אֶת בְּנֵי יִשְׂרָאֵל מִמִּצְרָיִם"
· משה העלה כאן שני חששות- הוא פחד משני דברים:
·  הוא חשב שהוא לא מתאים לתפקיד החשוב הזה - _____________________________________________
· הוא חשב שלא מגיע לבני ישראל שה' יעשה להם נס והם יצאו ממצרים. - _____________________________
העתיקו מהפסוק את המילים שמתאימות לכל אחד מהחששות של משה.
3. קראו את תשובת ה' בפסוק יב':
"וַיֹּאמֶר כִּי אֶהְיֶה עִמָּךְ וְזֶה לְּךָ הָאוֹת כִּי אָנֹכִי שְׁלַחְתִּיךָ 
בְּהוֹצִיאֲךָ אֶת הָעָם מִמִּצְרַיִם תַּעַבְדוּן אֶת הָאֱלֹהִים עַל הָהָר הַזֶּה"
לחשש (פחד) הראשון של משה שהוא לא מתאים לתפקיד, ה' לא ענה לו "אתה כן חשוב מספיק", אלא ענה בדרך אחרת לגמרי- "כי אהיה עמך".  
איזו משתי ההבטחות האלו עוזרת לכם יותר כשיש לכם משימה קשה? 
______________________________________________________________________________
______________________________________________________________________________
לחשש השני (באיזו זכות בני ישראל יצאו ממצריים), ה' עונה למשה שאחרי שהוא יוציא את בני ישראל ממצריים הם יעבדו "אֶת הָאֱלֹהִים עַל הָהָר הַזֶּה" – לאיזה ארוע חשוב ה' מתכוון במילים האלה? מה בני ישראל יעשו אחרי שהם יצאו ממצריים?
_______________________________________________________________________________________




סירובו של משה ותגובת ה' (ד, א-יז)
4. משה עדיין לא מסכים לקבל את התפקיד: "וַיַּעַן מֹשֶׁה וַיֹּאמֶר וְהֵן לֹא יַאֲמִינוּ לִי".
ממה משה חושש (פוחד)? __________________________________________________________
 ה' עונה לו ונותן לו שלושה אותות=סימנים. 
התאימו בין הפסוק לאות=הסימן שמתאים לו:
	הפסוקים
	האות=הסימן

	האות הראשון- פרק ד' פסוקים ב'-ד'
	משה יקח מים מהיאור= הנילוס וישפוך אותם על האדמה. המים יהפכו להיות דם.


	
האות השני- פרק ד' פסוקים ו'-ז-
	ה' אומר למשה לזרוק את המטה= המקל שלו. המטה נהפך לנחש.
אחרי שמשה מחזיק בזנב של הנחש הוא חוזר להיות מטה.

	
האות השלישי- פרק ד' פסוק ט'
	משה מכניס את היד שלו מתחת ליד השניה והיד שלו הופכת להיות מצורעת. כשהוא מכניס שוב את היד היא חוזרת להיות בריאה

5. "וַיֹּאמֶר מֹשֶׁה אֶל-ה'... לֹא אִישׁ דְּבָרִים אָנֹכִי,  ...  כִּי כְבַד-פֶּה וּכְבַד לָשׁוֹן, אָנֹכִי."
כתבו מהו הקושי הנוסף של משה לפי פסוק זה:
______________________________________________________________________________
מהי התשובה של ה' לקושי של משה? (פסוקים יא-יב): ______________________________________________________________________________
6. בפסוק יג', משה עדיין לא מסכים לקבל את התפקיד והוא ביקש: "שְׁלַח נָא בְּיַד תִּשְׁלָח" - כלומר: תשלח בבקשה ביד מי שתרצה (אבל לא אותי). כאן, בפעם הראשונה, התורה מספרת לנו שה' כעס על משה: "וַיִּחַר אַף ה' בְּמֹשֶׁה" (יד). 
עיינו בפסוק י'ד-ט'ז.   ה' שולח את אהרון לעזור למשה בשליחות. מה התפקיד של כל אחד מהם?
אהרון: ___________________________    משה: ______________________________________
מה נוכל ללמוד על השותפות בין משה לאהרן?
______________________________________________________________________________
7. למדנו שמשה רבנו, מי שנבחר על ידי ה', לא רצה לקבל את התפקיד להוציא את בני ישראל ממצרים.
בפרקים הקודמים למדנו שמשה תמיד עזר לאנשים אחרים, גם לאנשים שהוא לא מכיר.
לדעתכם, מדוע משה רבנו — האיש שנבחר בעצמו על ידי הקב"ה — לא רצה לקבל את השליחות?
מה זה מלמד אותנו על משה? 
______________________________________________________________________________
______________________________________________________________________________

שמות פרק ה: גזרת התבן
 
פתיחה
ראינו שכשמשה בא לבני ישראל הם האמינו לו: "ויאמן העם... ויקדו וישתחוו" (ד, לא). הכל נראה בדרך הנכונה לגאולה.
היום נבדוק מה קורה כשמשה ואהרן הולכים,  פעם ראשונה,  אל פרעה . פרעה לא מסכים להקשיב להם ואפילו נותן לבני ישראל עבודה קשה יותר.
1. לפני שניכנס לפרטים - הצצה למבנה הפרק:
בפרק יש כמה שיחות, בכל פעם בין שני צדדים.
עברו על כל הפרק (פסוקים א-כג) וסמנו בארבעה צבעים את דבריהן של הדמויות הבאות, בכל מקום שהן מדברות:
- משה ואהרן - צבע 1
- פרעה - צבע 2
- הנוגשים= השוטרים של מיצרים - צבע 3
- שוטרי בני ישראל - צבע 4

א וְאַחַר בָּאוּ משֶׁה וְאַהֲרֹן וַיֹּאמְרוּ אֶל פַּרְעֹה 
כֹּה אָמַר ה' אֱלֹהֵי יִשְׂרָאֵל שַׁלַּח אֶת עַמִּי וְיָחֹגּוּ לִי בַּמִּדְבָּר:
ב וַיֹּאמֶר פַּרְעֹה מִי ה' אֲשֶׁר אֶשְׁמַע בְּקֹלוֹ לְשַׁלַּח אֶת יִשְׂרָאֵל 
לֹא יָדַעְתִּי אֶת ה' וְגַם אֶת יִשְׂרָאֵל לֹא אֲשַׁלֵּחַ:
ג וַיֹּאמְרוּ אֱלֹהֵי הָעִבְרִים נִקְרָא עָלֵינוּ 
נֵלֲכָה נָּא דֶּרֶךְ שְׁלשֶׁת יָמִים בַּמִּדְבָּר וְנִזְבְּחָה לַה' אֱלֹהֵינוּ פֶּן יִפְגָּעֵנוּ בַּדֶּבֶר אוֹ בֶחָרֶב:
ד וַיֹּאמֶר אֲלֵהֶם מֶלֶךְ מִצְרַיִם לָמָּה משֶׁה וְאַהֲרֹן תַּפְרִיעוּ אֶת הָעָם מִמַּעֲשָׂיו לְכוּ לְסִבְלֹתֵיכֶם:
ה וַיֹּאמֶר פַּרְעֹה הֵן רַבִּים עַתָּה עַם הָאָרֶץ וְהִשְׁבַּתֶּם אֹתָם מִסִּבְלֹתָם:
ו וַיְצַו פַּרְעֹה בַּיּוֹם הַהוּא אֶת הַנֹּגְשִׂים בָּעָם וְאֶת שֹׁטְרָיו לֵאמֹר:
ז לֹא תֹאסִפוּן לָתֵת תֶּבֶן לָעָם לִלְבֹּן הַלְּבֵנִים כִּתְמוֹל שִׁלְשֹׁם הֵם יֵלְכוּ וְקשְׁשׁוּ לָהֶם תֶּבֶן:
ח וְאֶת מַתְכֹּנֶת הַלְּבֵנִים אֲשֶׁר הֵם עֹשִׂים תְּמוֹל שִׁלְשֹׁם תָּשִׂימוּ עֲלֵיהֶם לֹא תִגְרְעוּ מִמֶּנּוּ כִּי נִרְפִּים הֵם עַל כֵּן הֵם צֹעֲקִים לֵאמֹר נֵלְכָה נִזְבְּחָה לֵאלֹהֵינוּ:
ט תִּכְבַּד הָעֲבֹדָה עַל הָאֲנָשִׁים וְיַעֲשׂוּ בָהּ וְאַל יִשְׁעוּ בְּדִבְרֵי שָׁקֶר:
י וַיֵּצְאוּ נֹגְשֵׂי הָעָם וְשֹׁטְרָיו וַיֹּאמְרוּ אֶל הָעָם לֵאמֹר כֹּה אָמַר פַּרְעֹה אֵינֶנִּי נֹתֵן לָכֶם תֶּבֶן:
יא אַתֶּם לְכוּ קְחוּ לָכֶם תֶּבֶן מֵאֲשֶׁר תִּמְצָאוּ כִּי אֵין נִגְרָע מֵעֲבֹדַתְכֶם דָּבָר:
יב וַיָּפֶץ הָעָם בְּכָל אֶרֶץ מִצְרָיִם לְקשֵׁשׁ קַשׁ לַתֶּבֶן:
יג וְהַנֹּגְשִׂים אָצִים לֵאמֹר כַּלּוּ מַעֲשֵׂיכֶם דְּבַר יוֹם בְּיוֹמוֹ כַּאֲשֶׁר בִּהְיוֹת הַתֶּבֶן:
יד וַיֻּכּוּ שֹׁטְרֵי בְּנֵי יִשְׂרָאֵל אֲשֶׁר שָׂמוּ עֲלֵהֶם נֹגְשֵׂי פַרְעֹה לֵאמֹר 
מַדּוּעַ לֹא כִלִּיתֶם חָקְכֶם לִלְבֹּן כִּתְמוֹל שִׁלְשֹׁם גַּם תְּמוֹל גַּם הַיּוֹם:
טו וַיָּבֹאוּ שֹׁטְרֵי בְּנֵי יִשְׂרָאֵל וַיִּצְעֲקוּ אֶל פַּרְעֹה לֵאמֹר לָמָּה תַעֲשֶׂה כֹה לַעֲבָדֶיךָ:
טז תֶּבֶן אֵין נִתָּן לַעֲבָדֶיךָ וּלְבֵנִים אֹמְרִים לָנוּ עֲשׂוּ וְהִנֵּה עֲבָדֶיךָ מֻכִּים וְחָטָאת עַמֶּךָ:
יז וַיֹּאמֶר נִרְפִּים אַתֶּם נִרְפִּים עַל כֵּן אַתֶּם אֹמְרִים נֵלְכָה נִזְבְּחָה לַה':
יח וְעַתָּה לְכוּ עִבְדוּ וְתֶבֶן לֹא יִנָּתֵן לָכֶם וְתֹכֶן לְבֵנִים תִּתֵּנוּ:
יט וַיִּרְאוּ שֹׁטְרֵי בְנֵי יִשְׂרָאֵל אֹתָם בְּרָע לֵאמֹר לֹא תִגְרְעוּ מִלִּבְנֵיכֶם דְּבַר יוֹם בְּיוֹמוֹ:
כ וַיִּפְגְּעוּ אֶת משֶׁה וְאֶת אַהֲרֹן נִצָּבִים לִקְרָאתָם בְּצֵאתָם מֵאֵת פַּרְעֹה:
כא וַיֹּאמְרוּ אֲלֵהֶם יֵרֶא ה' עֲלֵיכֶם וְיִשְׁפֹּט 
אֲשֶׁר הִבְאַשְׁתֶּם אֶת רֵיחֵנוּ בְּעֵינֵי פַרְעֹה וּבְעֵינֵי עֲבָדָיו לָתֶת חֶרֶב בְּיָדָם לְהָרְגֵנוּ:
כב וַיָּשָׁב משֶׁה אֶל ה' וַיֹּאמַר אֲדֹנָי לָמָה הֲרֵעֹתָה לָעָם הַזֶּה לָמָּה זֶּה שְׁלַחְתָּנִי:
כג וּמֵאָז בָּאתִי אֶל פַּרְעֹה לְדַבֵּר בִּשְׁמֶךָ הֵרַע לָעָם הַזֶּה וְהַצֵּל לֹא הִצַּלְתָּ אֶת עַמֶּךָ: 
 
חלק א: משה ואהרן מול פרעה, ותגובתו (ה, א-ט)
2. קראו את פסוקים א-ד,
בפסוק א נאמר:  "וְאַחַר בָּאוּ משֶׁה וְאַהֲרֹן וַיֹּאמְרוּ אֶל פַּרְעֹה
 כֹּה אָמַר ה' אֱ-לֹקי יִשְׂרָאֵל, שַׁלַּח אֶת עַמִּי וְיָחֹגּוּ לִי בַּמִּדְבָּר"
מה ביקשו משה ואהרן מפרעה שיעשה?
___________________________________________________________________
3. פרעה ענה בשתי טענות (תשובות) שונות (פסוקים ב, ד). מהי הטענה הראשונה, ומהי השנייה?
טענה 1 (פסוק ב): ___________________________________________________
טענה 2 (פסוק ד): ___________________________________________________

4. קראו את פסוקים ו-ט. פרעה לא רק אמר שהוא לא מסכים, הוא גם נתן לבני ישראל עבודה יותר קשה.
סדרו את המשפטים הבאים לפי הסדר:
__  בני ישראל צריכים לאסוף לבד תבן- קש כדי לבנות את מה שפרעה אמר להם.
__ משה ואהרון ביקשו מפרעה להוציא את בני ישראל ממצרים
__ פרעה אמר לנוגשים= השוטרים המיצרים שלא יתנו לבני ישראל תבן (קש) כדי לבנות.
__ פרעה לא הסכים ואמר שהוא לא מכיר את ה' 
בפסוקים מוזכרים גם נוגשים וגם שוטרים. רש"י מסביר לנו שהנוגשים הם השוטרים של מצרים. הם אמרו לשוטרים שהיו יהודים מה צריך לעשות והשוטרים אמרו לבני ישראל.. 
השלימו בכל ריבוע את המילה המתאימה מרשימת המילים למטה.







בני ישראל,     פרעה,    שוטרים יהודים , נוגשים- מיצרים
· הגזירה הזו היתה מאוד קשה כי בני ישראל היו צריכים לאסוף לבד את התבן אבל לא נתנו להם זמן לאסוף.

חלק ב: הנוגשים והשוטרים מול העם (ה, י-יד)
5.קראו את פסוקים י-יד.
· מה הנוגשים והשוטרים אמרו לעם לעשות?
__________________________________________________________________
· רש"י מסביר:  -
השוטרים ישראלים היו מרחמים על בני ישראל ולא הכריחו אותם לעבוד יותר מהר.
כשהיו בודקים את העבודה של העם, הנוגשים גילו שהם לא הספיקו מה שהיו צריכים. ולכן הנוגשים היו מכים (מרביצים) לשוטרים. השוטרים ריחמו על העם ולא הרביצו להם.




· לפי רש"י, הנוגשים היכו (הרביצו) לשוטרים  כי (הקיפו את התשובה המתאימה):
· הם עבדו לאט מדי ולא עבדו מספיק מהר
· הם לא הסכימו להרביץ לעם כשהם לא עבדו מהר
· הם שיקרו לנוגשים
 
חלק ג: שוטרי בני ישראל מול פרעה ומול משה (ה, טו-כא)
6. קראו את פסוקים טו-כא.
· כשהשוטרים ראו את העבודה הקשה הם פנו גם לפרעה (טו-יח) וגם למשה ואהרון (כ-כא). 
השלימו את המילים החסרות:
השוטרים הלכו ל_______________ ואמרו לו שהעבודה מאוד קשה ובני ישראל לא יכולים להספיק הכל. פרעה לא הסכים להקשיב להם ונתן לבני ישראל עבודה יותר ____________.
השוטרים הלכו ל______________________________ ואמרו להם שהעבודה הקשה של בני ישראל זה ___________________. למה הם הלכו לפרעה לבקש ממנו לצאת מ_________________.
                      -----------------------------------------------------------------------
תרמילון:     קשה,  בגללם,   פרעה,  מצריים,   משה ואהרון,   

חלק ד: משה מול ה' (ה, כב-כג)
7. קראו את פסוקים כב-כג.
             כב וַיָּשָׁב משֶׁה אֶל ה' וַיֹּאמַר ה' לָמָה הֲרֵעֹתָה לָעָם הַזֶּה לָמָּה זֶּה שְׁלַחְתָּנִי:
כג וּמֵאָז בָּאתִי אֶל פַּרְעֹה לְדַבֵּר בִּשְׁמֶךָ הֵרַע לָעָם הַזֶּה וְהַצֵּל לֹא הִצַּלְתָּ אֶת עַמֶּךָ

בפסוקים האלה משה שואל את ה' למה הוא שלח אותו? מאז שמשה הלך לפרעה, יותר קשה ויותר רע לבני ישראל וה' לא הציל אותם.
סמנו בפסוקים את שתי המילים שיש בהם את האותיות ר.ע. 



סיכום היחידה: מסלול הגאולה בפרקים א'-ה'
היחידה שלמדנו (פרקים א'-ה') היא מסע ארוך.
לפניכם גרף שמתאר את מה שקרה לבני ישראל מאז שירדו למצרים. סמנו בגרף לגבי כל ארוע (דבר שקרה) האם היתה בו תקווה גדולה לעם ישראל או שהעם היה מיואש.
·1.        שתי גזירות השעבוד (פרק א')
·2.        לידת משה, וההצלה הכפולה - אימו ובת פרעה (פרק ב')
·  3.      מעמד הסנה - ה' נגלה למשה (פרק ג')
·   4.     העם האמין למשה: "ויאמן העם... ויקדו וישתחוו" (פרק ד', לא)
· 5.       תגובת פרעה: "לא ידעתי את ה'" (פרק ה', ב)
·   6.   גזרת התבן (פרק ה', ו-ט)
· 7.       השוטרים הוכו ופנו לפרעה, ללא הועיל (פרק ה', יד-יח)
·8.       משה זעק לה': "למה הרעתה לעם הזה" (פרק ה', כב-כג)
לאחר שסימנתם את כל הנקודות: היכן, לדעתכם, נמצאת הנקודה הנמוכה ביותר בגרף? נמקו את בחירתכם:
היכן, לדעתכם, נמצאת הנקודה הגבוהה ביותר בגרף (השיא של התקווה)?



תקווה גדולה









יאוש


 
8.           7.               6.                 5.                   4.                  3.                2.                1. 

ולסיום:
בפרק זה ראינו שהיתה לעם ישראל הבטחה גדולה אבל במציאות היה הרבה יותר קשה. ובכל זאת, בכל שלב, מישהו ממשיך ולא מוותר: השוטרים נענשו ובכל זאת המשיכו לרחם על האחים שלהם; משה מתפלל לה' במקום להתייאש.
אם הייתם צריכים לתת "כותרת" אחת למה שלמדנו על הדרך שבה מתמודדים עם אכזבה - מה הייתה הכותרת שלכם?
____________________________________________________________________________________

